**PROIECT DE ACTIVITATE**

 **UNITATEA DE ÎNVĂȚĂMÂNT**: Grădinița cu P.P. Nr 16, Târgoviște

**DATA**:

**GRUPA**: Mare ,,Puișorii Jucăuși”

**EDUCATOARE**: Leafu Mariana

**TEMA ANUALĂ DE STUDIU**: ,,Cu ce și cum exprimăm ceea ce simțim?”

**TEMA PROIECTULUI**: ,,Obiceiuri și tradiții la români!“

**TEMA SĂPTĂMÂNII**: ,,Moș Nicolae, copiii te așteaptă!”

**TEMA ZILEI**: ,,În așteptarea lui Moș Nicolae!”

**FORMA DE REALIZARE:** activitate integrată (ALA+DLC +DOS)

**FORMA DE ORGANIZARE:** frontal, pe grupuri mici, individual

**TIPUL ACTIVITĂȚII**: consolidare de cunoștințe, priceperi și deprinderi

**SCOPUL**:

* Consolidarea capacității de a despărți corect în silabe, de a identifica cu ce sunet începe cuvântul, de a formula propoziții, de a reprezenta grafic propoziția, cuvintele și silabele;
* Consolidarea deprinderii de a asambla, de a mototolii și de a lipi materialele puse la dispoziție pentru a realiza ,,*Aranjamente pentru cei dragi”.*

**COMPONENȚA ACTIVITĂȚII**:

* **ADP:** Întâlnirea de dimineață ,,*În așteptarea Moșului!”,* salutul, prezența, calendarul naturii

**RUTINE**: ” *Și eu pot fi Moș Nicolae” (*deprinderea de a dărui)

**TRANZIȚII**: ,,*Înviorarea”* – exerciții de înviorare

,,*Mergi pe urme de ghetuțe*” – mers imitativ

,,*Tiptil, tiptil*” – joc imitativ

* **ALA: *Joc de rol***: *,,De-a cofetarii”* (fursecuri pentru Moș Nicolae)

***Știință****:* ,,*Ajută-l pe Moș Nicolae să ajungă la ghetută*!”

***Construcții***: ,,*Satul lui Moș Nicolae”*

* **ADE: *DLC - EDUCAREA LIMBAJULUI****: -* ,,*Sacul cu surprize!”* - joc didactic

***DOS - ACTIVITATE PRACTICĂ****:* ,,*Aranjamente pentru cei dragi!”-* asamblare,

mototolire, lipire

* ***ALA:*** Joc de mișcare:,,*Spiridușii darnici”*

**OBIECTIVE OPERAȚIONALE**:

O1. Să despartă corect în silabe cuvântul dat;

O2. Să identifice cu ce sunet începe cuvântul respectiv;

O3. Să formuleze o propoziție simplă cu cuvântul sugerat;

O4. Să reprezinte grafic propoziția;

O5. Să realizeze un aranjament de iarnă folosind abilitățile practice învățate (mototolire, lipire, rupere);

O7. Să prepare prăjituri, interpretând rolul de cofetar;

O8. Să așeze tot atâtea discuri pe drumul lui Moș Nicolae către ghetuțe cât indică numărul de buline de pe zar;

O9. Să construiască prin alăturarea și suprapunerea pieselor *Satul lui Moș Nicolae;*

O10. Să manifeste inițiativă și independență în acțiunile jocului distractiv.

**Sarcina didactică:** Denumirea obiectului, despărțirea cuvântului în silabe, identificarea sunetului inițial, formulare de propoziții, reprezentarea grafică a propoziției.

**Regulile jocului:** Copiii vor fi așezați pe scăunele în semicerc, iar pe fundalul unei melodii, sacul cu surprize va fi plimbat de către copii din mână în mână, copilul în dreptul căruia se va opri melodia, va trebui să își aleagă un cadou, să identifice cuvântul corespunzător obiectului, să-l despartă în silabe, să identifice sunetul cu care începe cuvântul, un alt copil va formula o propoziție simplă cu acel cuvânt și o va reprezenta grafic. Dacă răspund corect, copiii, vor fi aplaudați și vor primi drept recompensă emoticoane, dacă nu, vor fi ajutați de un alt copil.

**STRATEGII DIDACTICE:**

* *METODE ȘI PROCEDEE*: explicația, conversația, jocul didactic, exercițiul, munca independentă, turul galeriei.
* *MIJLOACE DE ÎNVĂȚĂMÂNT*: calendaul naturii, CD, casetofon, ghetuță, săculeț, cutiuțe cu jucării, emoticoane, tablă magnetică, cariocă, jetoane cu cifre, forme prăjituri, aluat, șorțulețe, bonete, tăvi pentru prăjituri, șervețele, planșe, zaruri, discuri pentru evidențierea drumului, rondele din lemn, lipici, conuri, hârtie creponată, siluete din fetru (om de zăpadă, turtă dulce), zăpadă artificială, fulgi de hârtie, vată, piese de lemn, brazi, pietricele.

**BIBLIOGRAFIE**:

1. Alina Glava, Lolica Tataru, (2014), *Piramida cunoașterii*, Pitesti: Editura Diamant;

2. E. Varzari, M. Taiban, (1970), *Cunoaşterea mediului înconjurător şi dezvoltarea vorbirii*, Bucureşti: Editura Didactică şi Pedagogică;

2. Florica Mitu, Ştefania Antonovici,(2005), *Metodica activităţilor de educare a limbajului în învăţământul preşcolar*, Bucureşti: Editura Humanitas;

3*. \*\*\* Curiculum pentru educație timpurie , MEN., 2019;*

*4. \*\*\*Suport pentru explicarea și întelegerea unor concepte și instrumente cu care opereaza curiculumul pentru educație timpurie, 2019.*

**SCENARIUL ACTIVITĂȚII**

Activitatea debutează cu *întâlnirea de dimineaţă* care cuprinde: ***Salutul*:** Copiii stau pe scaunele, așezați în semicerc. Are loc salutul care se realizează prin cântecul ”*Bună dimineața”*. ***Prezența:*** Se va realiza prin identificarea de către copii a propriilor fotografii de pe panoul de prezență și prin îndepărtarea fotografiilor copiilor care lipsesc. ***Calendarul naturii:*** Copiii sunt invitați să privească pe fereastră și să spună cum este starea vremii. Un copil va merge la calendar şi-l va completa în aşa fel încât să fie în concordanţă cu realitatea de afară. Copiii vor face gimnastică pe melodia ,,*Inviorarea”.*

**Împărtășirea cu ceilalți** se va realiza prin intermediul jocului ,*,Mesaj către Moș Nicolae”* așezați în semicerc, copii vor trece din mână în mână, de la unul la celalalt o ghetuță, când educatoarea va spune ,,Stop”, copilul la care se află ghetuța, va trebui să spună ce dorește să-i aducă Moș Nicolae.

***Noutatea zilei:***

Copiii sunt invitați să descopere în sala de grupă ceva nou, aceștia descoperă la ușă un sac încărcat. În sac se află și o scrisoare de la Moș Nicolae în care acesta îi roagă pe copii să îl ajute să denumească jucăriile din sac. El este foarte bătrân și nu mai știe cum să le așeze copiilor în ghetuțe. Pentru a-l ajuta, copiii trebuie să rezolve mai multe sarcini de lucru. La centrul Bibliotecă vor realiza activitatea de educarea limbajului, unde vor desfășura jocul didactic ,,***Sacul cu surprize!****”,* având ca **sarcină didactică**: denumirea obiectului, desparțirea cuvântului în silabe, identificarea sunetului inițial, formulare de propoziții, reprezentarea grafică a propoziției.

**Prezentarea regulilor jocului** ș**i a modului de desfăşurare:** Copiii vor fi așezați pe scaune în semicerc, pe fundalul unei melodii, sacul cu surprize va fi plimbat de către copii din mână în mână, iar la cine se va opri melodia, va trebui să-și aleagă un cadou, să identifice cuvântul corespunzător jucăriei, să-l despartă în silabe, să identifice sunetul cu care începe cuvântul, un alt copil să formuleze o propoziție simplă cu acel cuvânt. Dacă răspund corect, copiii vor fi aplaudați și vor primi drept recompensă emoticoane, dacă nu, vor fi ajutați de un alt copil. Pentru verificarea înţelegerii regulilor de către copii se va desfăşura un **joc de probă**.

**Elementele de joc:** surpriza, mânuirea materialului, aplauze, recompense.

**Desfăşurarea propriu-zisă a jocului:**

Varianta 1 - identifică cuvântul și-l desparte în silabe;

Varianta 2 - identifică sunetul cu care începe cuvântul;

Varianta 3 - formulează o propoziție simplă;

Varianta 4 - reprezintă grafic propoziția.

**Complicarea jocului:** va fi realizată prin ridicarea unor jetoane cu cifre (1,2,3,4), când educatoarea va ridica jetonul cu cifra 1, copiii care au prenumele format dintr-o singură silabă se vor ridica de pe scăunel. La fel se procedează și cu celelalte jetoane.

Subliniind faptul că atunci când se pleacă la drum, este nevoie să se respecte reguli, se vor accentua câteva dintre acestea, printr-o formulă specifică ”*Mă aștept astăzi de la voi să fiți buni colegi, să vă ajutați între voi dacă este nevoie, să vorbiți pe un ton potrivit.”* Copiii vor merge astfel pe urmele de ghetuțe de pe covor pentru a vizita centrele de activitate, aceasta călătorie reprezintă tranziția ,,Mergi pe urme de ghetuțe”, desfasurată sub forma de exercitii motrice ușoare. După descoperirea materialelor și a sarcinilor de lucru din fiecare centru se va da startul de începere a lucrului, se vor îndruma copiii acolo unde vor întâmpina greutăţi, atenţia deosebită va fi canalizată la centrul *Artă*, unde se va desfăşura *Activitatea practică.*

La centrul ***Artă:***  copiii vor realiza prin asamblare, lipire, mototolire ”*Aranjamente pentru cei dragi*”. Se vor folosi materiale din natura (rondele de lemn, conuri de brad, ornamente de brad, vata, etc). Pentru a marca trecerea copiilor pe la acest centru, educatoarea va oferi fiecăruia câte un emoticon.

La centrul ***Ştiinţă***: Copiii vor juca jocul ,, *Ajută-l pe Moș Nicolae să ajungă la ghetuță”,* acest joc se va desfașura în perechi. Fiecare copil o sa dea cu zarul și va așeza tot atâtea discuri cate buline sunt pe zar, caștigă copilul care v-a ajunge primul la ghetuță.

La centrul ***Joc de rol****,* copiii vor interpreta rolul de cofetari și vor realiza prăjituri pentru Moș Nicolae respectând reteța dată, pașii sugerați.

La centrul ***Construcții***, copiii vor construi prin alaturare și suprapunere ”*Satul lui Moș Nicolae”.*

Dacă toate sacinile vor fi îndeplinite cu succes de către copiii, aceasta înseamnă că, ei au ajuns la căsuța lui Mos Nicolae unde se află multe surprise pentru cei mici.

În încheierea activității, se va desfășura jocul de miscare ”*Spiridușii darnici”* – copiii, aşezaţi pe două rânduri vor porni, prin săritură, câte doi în saci pe traseul cu urmele tălpilor, vor lua un bănuț și se vor întoarce de unde au plecat. Cei doi vor preda ștafeta următorilor doi copii și asa mai departe, până la finalizarea jocului.

Activitatea se încheie cu adunarea copiilor în semicerc, pe scăunele. Aici, copiii își vor reaminti activitățile zilei, vor fi solicitați să își exprime părerea despre activitatea preferată a zilei sau despre activitatea care le-a rămas imprimată în minte.

**DESFĂȘURAREA ACTIVITĂȚII**

|  |  |  |  |  |  |  |  |
| --- | --- | --- | --- | --- | --- | --- | --- |
| Etapele activității | Ob. Op. | Conținutul activității | | Strategii didactice | | | Forme de evaluare |
| Metode și procedee | Mijloace de învățământ | Forme de organizare |
| 1. Moment organizatoric |  | Se vor asigura condiţiile necesare pentru desfăşurarea optimă a activităţii. Se va aerisi sala de grupă. Mijloacele de învăţământ vor fi distribuite în centre.  Copiii vor fi introduşi în sala de grupă, unde vor participa la întâlnirea de dimineaţă, marcată prin:   * Salutul; * Prezenţa; * Stabilirea coordonatelor temporale (anotimp, an, lună, ziua săptămânii); * Completarea calendarului naturii;   ***Tranziții:*** ”Înviorarea” –exerciţii de înviorare | | Conversaţia | Calendarul naturii  CD  Casetofon | Frontal |  |
| 2. Reactualizarea cunoștințelor |  | Se va realiza prin intermediul jocului ,*,Mesaj către Moș Nicolae”* așezați în semicerc, copiii vor trece din mână în mână, de la unul la celalalt o ghetuță, când educatoarea va spune ,,Stop”, copilul la care se află ghetuța, va trebui să spună ce dorește să-i aducă Moș Nicolae. | Explicația  Conversția  Jocul | | Ghetuță | Frontal | Observarea sistematică |
| 3. Captarea atenției |  | Se va realiza prin intermediul noutății zilei, sacul cu jucării și scrisoarea de la Moș Nicolae. | Convorbirea | | Scrisoarea de la Moș Nicolae | Frontal |  |
| 4. Anunțarea temei |  | Se va prezenta copiilor tema zilei ,,*În așteptarea lui Moș Nicolae!”.* Copiii vor fi anunțați că astăzi în cadrul activității de educarea limbajului vor desfășura jocul didactic ,,*Sacul cu surprize”,* la centrul ***Artă****,* vor desfășura activitatea din cadrul Domeniului om și societate - Activitatea practică în cadrul căreia vor realiza ,, *Aranjamente pentru cei dragi!”*, la *central* ***Joc de rol***, copiii se vor juca ,,*De-a cofetarii”,* la centrul ***Știință*** îl vor ajuta pe Moș Nicolae să ajungă la ghetuță, iar la centrul ***Construcții*** vor construi ,,*Satul lui Moș Nicolae”.* | Explicația | |  | Frontal |  |
| 5. Dirijarea învățării | O1  O2  O3  O4 | La centrul Bibliotecă se va desfășura activitatea de Educarea limbajului - jocul didactic: ,,*Sacul cu surprize!”*  **Prezentarea regulilor jocului şi a modului de desfăşurare:**  Copiii vor fi așezați pe scaune în semicerc, iar pe fundalul unei melodii, sacul cu surprize va fi plimbat de către copii din mână în mână, iar la cine se va opri melodia, va trebui să-și aleagă un cadou, să identifice cuvântul corespunzător jucăriei, să-l despartă în silabe, să identifice sunetul cu care începe cuvântul, un alt copil să formuleze o propoziție simplă cu acel cuvânt. Dacă răspund corect vor fi aplaudați și vor primi drept recompensă emoticoane, dacă nu, vor fi ajutați de un alt copil.  **Desfăşurarea jocului de probă:** Se va desfăşura un joc de probă, pentru verificarea înţelegerii regulilor de către copii.  **Desfăşurarea propriu-zisă a jocului:**  *Varianta 1* - identifică cuvântul și-l desparte în silabe;  *Varianta 2* - identifică sunetul cu care începe cuvântul;  *Varianta 3* - formulează o propoziție simplă;  *Varianta 4* - reprezintă grafic propoziția. | Conversația  Explicaţia  Conversația  Jocul | | Săculețul cu surprize  Tablă magnetică  Marker  Emoticoane | Frontal  Individual | Orală |
|  |  | **Elementele de joc:** surpriza, mânuirea materialului, aplauze.  **Complicarea jocului:** Li se va spune copiilor că atunci când va fi ridicat jetonul cu cifra 1, respectiv 2, 3, 4, se vor ridica de pe scaun, copiii care au prenumele format dintr-o silabă sau două, trei , patru. | Explicaţia | | Jetoane cu cifre |  |  |
| 6.Obținerea performantei | O5  O6  O7  O8 | Copiii vor descoperi materialele de la fiecare centru, prin tranziția ,,Mergi pe urme de ghetuțe”.  La centrul *Artă:* „Aramjamente pentru cei dragi”  ***Intuirea materialelor***  Copiii vor observa materialele și le vor denumi, precizând modul de folosire al acestora.  ***Prezentarea modelului de către educatoare***  Prezentarea etapelor de lucru se face în următoarea ordine:  - selectarea materialelor de lucru;  - lipirea obiectelor decorative prin punerea unui punct de lipici pe acestea și lipirea pe rondeaua de lemn;  -mototolirea unei bucăți de hârtie creponată pentru a realiza fulgii de zăpadă.  ***Executarea lucrării de către copii***  Copiii vor executa mișcări pentru încălzirea musculaturii mâinilor, împreună cu educatoarea,  (“Prindem mingea/Îi dăm drumul”, aplauze, scuturăm mânuțele).  În timpul lucrului, educatoarea va da indicații individuale referitoare la lipirea elementelor, ruperea și mototolirea fulgilor de zăpadă.  Cu lucrările de la acest sector va fi organizată o expoziție, iar aramjamentele oferite persoanelor dragi copiilor.  La centrul **Joc de rol**, preșcolarii vor descifra ”rețeta” cu ajutorul imaginii, vor prepara prăjituri sub formă de braduț, stelută, ren, etc, după care le vor orna cu bomboane colorate.  La centrul ***Știință***, preşcolarii se vor juca jocul ,,Ajută-l pe Moș Nicolae să ajungă la ghetuță”, se va desfașura în perechi, va trebui să identifice numărul de buline de pe zar pentru a așeza tot atâtea discuri pentru a completa drumul pe care trebuie să-l străbată Moș Nicolae pentru a ajunge la ghetuțele copilului.  La centrul **Construcții**, preșcolarii vor construi ,,*Satul lui Moș Nicolae”.* Din cuburi de lemn vor construi prin alăturare, suprapunere căsuțe. Vor completa ,,*Satul lui Moș Nicolae*” cu pietricele, brăduți, conuri, etc.  Preșcolarii își vor alege centrul dorit prin tranziția ,,Tiptil, tiptil” (joc imitativ). | Conversația  Explicația  Conversația  Munca independentă  Explicația  Conversația  Explicația  Exercițiul | | Rondele de lemn  Lipici  Conuri de brad  Ornamente fetru (om de zăpadă, turtă dulce)  Forme  Șorțulețe  Bonete  Șervețețe  Bomboane  Foi de pandișpan  Coli  Discuri  Pietricele  Cuburi din lemn  Brăduți | Individual  Frontal  Pe grupe | Observarea sistematică  Analiza  produselor    Observarea sistematică |
| 7. Evaluarea activității |  | După încheierea activităţilor, copiii trec în grup pe la fiecare centru. Ei vor aprecia activitatea proprie şi pe cea a colegilor. | Turul Galeriei | |  | Frontal | Orală |
| 8. Asigurarea retenţiei şi a transferului | O9 | ***Jocul de mişcare****:*  ”Spiridușii darnici”  *Prezentarea regulilor jocului*. Copiii vor fi împărțiți în doua echipe, fiecare având câte un săculeț. La semnal, primii jucători din fiecare echipă, vor trebui să se deplaseze prin sărituri pe ambele picioare până la coșulețul cu bănuți, situați la câțiva metri distanţă, băgați într-un sac, luând câte unul si aducându-l echipei sale, se întorc şi predau săculeții următorilor copii. Câştigă echipa care termină prima parcursul și are cei mai mulți bănuți.  Se va realiza un *joc de probă* pentru a vedea dacă au înțeles regulile. *Desfășurarea propriu-zisă a jocului*. Se execută jocul, până la aflarea echipei câștigătoare. | Explicația  Exercițiul  Jocul | | Saci  Bănuți | Frontal  În perechi | Observarea  sistematică |
| 9. Încheierea activității |  | În încheierea activității, se fac aprecieri asupra modului de desfășurare al întregii activități, implicând cât de mult se poate copiii. Aceștia vor avea o surpriză din partea Moșului și vor fi recompensați cu cadouri. | Conversația | | Recompense | Frontal  Individual | Orală |